CELEX: 62014TN0830
Language: sl
Date: 2014-12-29 00:00:00
Title: Zadeva T-830/14: Tožba, vložena 29. decembra 2014 – Farahat/Svet

23.3.2015   
            
            
               SL
            
            
               Uradni list Evropske unije
            
            
               C 96/22
            
         Tožba, vložena 29. decembra 2014 – Farahat/Svet
   (Zadeva T-830/14)
   (2015/C 096/28)
   Jezik postopka: angleščina
   
      Stranki
   
   
      Tožeča stranka: Mohamed Farahat (Kairo, Egipt) (zastopniki: P. Saini, QC, B. Kennelly, Barrister, in N. Sheikh, Solicitor)
   
      Tožena stranka: Svet Evropske unije
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Izvedbeni sklep Sveta 2014/730/SZVP z dne 20. oktobra 2014 (1) o izvajanju Sklepa 2013/255/SZVP o omejevalnih ukrepih proti Siriji in Izvedbeno uredbo Sveta (EU) št. 1105/2014 (2) z dne 20. oktobra 2014 o izvajanju Uredbe (EU) št. 36/2012 o omejevalnih ukrepih glede na razmere v Siriji razglasi za nična v delu, v katerem se nanašata na tožečo stranko; in
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v podporo tožbi navaja pet tožbenih razlogov.
   
               1.
            
            
               Prvi tožbeni razlog: Svet ni izkazal, da so izpolnjeni pogoji za vpis v Prilogo Sklepa in Uredbe. Tožeča stranka navaja, da:
               
                           —
                        
                        
                           Svet trdi, da je tožeča stranka podpredsednik finančne in upravne direkcije pri družbi Tri Ocean Energy in da je glede na to funkcijo odgovorna za dejavnosti subjekta, s katerimi se je režimu dobavljala nafta,
                        
                     
                           —
                        
                        
                           Svet v podporo te trditve ni predložil nobenega dokaza, ker ta tudi ne obstaja.
                        
                     
         
               2.
            
            
               Drugi tožbeni razlog: Svet je kršil pravico tožeče stranke do obrambe in pravico do učinkovitega sodnega varstva, ker so bili izpodbijani ukrepi sprejeti brez procesnih varovalk, s katerimi bi se tožeči stranki zagotovila pravica do navedbe stališča in do zaslišanja.
            
         
               3.
            
            
               Tretji tožbeni razlog: Svet vpisa tožeče stranke ni zadostno obrazložil. Tožeča stranka navaja, da je obrazložitev vpisa nezadostna in mu ne omogoča izpodbijati očitke, navedene zoper njega, sodišču pa ne omogoča nadzora zakonitosti izpodbijane odločbe
            
         
               4.
            
            
               Četrti tožbeni razlog: Svet je kršil temeljno lastninsko in pravico do ugleda tožeče stranke. Tožeča stranka meni, da Svet ni izkazal, da je velik poseg v lastninsko pravico tožeče stranke upravičen in sorazmeren.
            
         
               5.
            
            
               Peti tožbeni razlog: Svet je storiti očitno napako pri presoji s tem, da je tožečo stranko vpisal na seznam. Tožeča stranka trdi, da:
               
                           —
                        
                        
                           ne obstaja nobena informacija ali dokaz, da je družba Tri Ocean Energy dejansko zagotovila podporo sirskemu režimu,
                        
                     
                           —
                        
                        
                           ne obstaja nobena informacija ali dokaz, da je bila tožeča stranka zgolj zaradi njene funkcije odgovorna za zatrjevana ravnanja družbe Tri Ocean Energy.
                        
                     
         
      (1)  Izvedbeni sklep Sveta 2014/730/SZVP z dne 20. oktobra 2014 o izvajanju Sklepa 2013/255/SZVP o omejevalnih ukrepih proti Siriji, (UL 2014, L 301, str. 36).
   
      (2)  Izvedbena uredba Sveta (EU) št. 1105/2014 z dne 20. oktobra 2014 o izvajanju Uredbe (EU) št. 36/2012 o omejevalnih ukrepih glede na razmere v Siriji, (UL 2014, L 301, str. 7).